и за да се произнесе взе предвид следното:
Производството е касационно по чл. 63, ал. 1, изр. 2 ЗАНН във връзка чл. 208 и 
следващите от Административно процесуалния кодекс (АПК).
Образувано е по касационна жалба от процесуален представител на Министъра на К. 
на РБ срещу Решение № 466/08.02.2010 г., постановено по н. а. х. д. № 688/2009 
год. на Районен съд - гр.Разлог, с което е отменено наказателно постановление 
(НП) № 1143/10.08.2009 год. на Министъра на К.. В жалбата са развити 
съображения за неправилност и необоснованост на обжалваното решение, поради 
допуснати нарушения на материалния закон и на съществени процесуални правила, в 
подкрепа на които са наведени правни доводи. Претендира се отмяната на 
първоинстанционното решение, както и да се постанови ново решение, с което да 
се потвърди преждепосоченото наказателно постановление.
Ответникът -  "Е. К. не изразява становище по касационната жалба.
Представителят на прокуратурата дава заключение за основателност на 
касационната жалба и пледира да бъде уважена.
Настоящият състав на БлАС, след като обсъди оплакванията в жалбата, 
доказателствата по делото, становищата на страните и в рамките на касационната 
проверка, извършена съгласно чл. 218 АПК , намира следното:
Касационната жалба е процесуално допустима - постъпила е в законния срок от 
надлежна страна. 
 Разгледана по същество касационната жалба е неоснователна.
С обжалваното решение Районен съд – гр.Разлог, е отменил процесното НП, с което 
на  " Е. К."  е наложено административно наказание имуществена санкция в размер 
на 500,00 лева за извършено административно нарушение по чл.97, ал.1, т.5, 
предл.1 от ЗАПСП. За да постанови този резултат, районният съд е приел, че при 
съставяне на акта за установяване на митническо нарушение и наказателното 
постановление са допуснати съществени нарушения на процесуалните правила, 
довели до ограничаване правото на защита на нарушителя и изразяващи се в 
различия межде фактите, установени в АУАН и в наказателното постановление.
Правилно районният съд е приел, че е в хода на административнонаказателното 
производство е  нарушена разпоредбата на чл.57, т.6 от ЗАНН. В АУАН и 
атакуваното НП е налице неяснота относно обстоятелството къде точно е извършено 
вмененото на едноличния търговец административно нарушение - дали в кафене 
"П.", находящо се в гр.Б., ул."П." №., или в хотел "Ф.", намиращ се 
в гр.Б., ул."Р. к." №. Съгласно чл. 42, т. 5 и чл. 57, ал. 1, т. 6  
от ЗАНН, както акта, така и наказателното постановление, следва да се съдържат 
едни и същи факти относно мястото на извършване на нарушението. 
Законосъобразното издаване на наказателното постановление изисква пълно 
съответствие между деянието, вменено на нарушителя, така, както е описано в 
акта и наказателното постановление, и посочените като нарушени правни норми. В 
случая, посоченият в акта търговски обект, където е извършено нарушението, е 
кафене, което се намира на ул."П." в гр.Б.. В наказателното постановление, 
обаче, е посочен съвсем друг обект - хотел "Ф.", който се намира на друга 
улица и се стопанисва от друг търговец. Това несъответствие между АУАН и НП не 
би могло да бъде квалифицирано като техническа грешка, каквото становище 
застъпва представителят на прокуратурата, тъй като това са два самостоятелни и 
напълно различни търговски обекта и по отношение на визирания в НП търговски 
обект ответникът в настоящото производство няма никаква връзка. Това нарушение 
е съществено и правилно първоинстанционният съд е приел, че е самостоятелно 
основание за отмяна на наказателното постановление.
Предвид гореизложеното правилно и законосъобразно Районен съд – гр.Разлог, е 
отменил наказателното постановление, поради което настоящата инстанция не 
намира за необходимо да обсъжда доводите в касационнната жалба за 
законосъобразност на наказателното постановление. .
Водим от горното и на основание чл.221, ал.1 и ал.2 от АПК, Административен съд 
– Б.
Р Е Ш И:

ОСТАВЯ В СИЛА Решение № 466/08.02.2010 г., постановено по н. а. х. д. № 
688/2009 год., на Районен съд - гр.Разлог.
Решението е окончателно.

Председател : /п/ Мария Тодорова

Членове :
                  1. /п/ Иван Шекерлийски
                  2. /п/ Марияна Мицева

Вярно с оригинала!
О.М.